text: Jagoran dai ya bayyana ma'abota girman kai da yahudawan sahyoniya na kasa da kasa a matsayin manyan masu laifi cikin zaluncin da ke faruwa a wadannan kasashe yana mai cewa: Suna amfani da wannan yanayi da ake ciki wajen matsin lamba a kan al'ummar Gaza da kuma ci gaba da zubar da jinin mutanen (Gazan), a saboda haka bai kamata al'ummomi da gwamnatocin wannan yankin su gafala daga ayyukan yahudawan sahyoniya ba. Tun da farko dai sai da Hujjatul Islam Imani wakilin Jagora sannan kuma limamin juma'ar Shiraz ya gabatar da jawabinsa. Kamar yadda kuma kwamandan dakarun kare juyin juya halin Musulunci na lardin Fars Kanar Gaibfurur shi ma ya gabatar da jawabinsa da kuma rahoto kan irin ayyukan da dakarun nasa suka gudanar.